**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. december 6-i ülésére**

**Javaslat a Mesebolt Bábszínház létszámelőirányzatának módosítására**

Szombathely Megyei Jogú Város Közgyűlése az 52/2022. (II.24.) Kgy. számú határozatával egyetértett a Mesebolt Bábszínház (a továbbiakban: Bábszínház) létszámelőirányzatának határozott időtartamra (2022. március 1. napjától 2022. december 31. napjáig) történő, önkormányzati többletforrás biztosítása nélküli 0,5 fő státusszal való emeléséhez. A döntés értelmében a takarítói, valamint a karbantartói műszaki alkalmazott 4-4 órában történő foglalkoztatása a fenti időszakban 6-6 órára módosult.

A Bábszínház, tekintettel arra, hogy a 6 órás foglalkoztatás szükségessége beigazolódott, az Önkormányzat jóváhagyását kéri a két munkavállaló határozatlan időre történő 6 órás foglalkoztatásához. A létszámelőirányzat módosításához fenntartói többlettámogatást nem igényel.

Előzőek alapján javaslom a Bábszínház létszámelőirányzatának 0,5 státusszal történő emelését 2023. január 1. napjától 2023. december 31. napjáig tartó határozott időtartamra.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. november „ ”**

**/: Horváth Soma :/**

**HATÁROZATI JAVASLAT**

**…./2022. (XII. 6.) KOCB. számú határozat**

A Kulturális, Oktatási és Civil Bizottság javasolja a Közgyűlésnek, hogy a Mesebolt Bábszínház létszámelőirányzata önkormányzati többletforrás biztosítása nélkül 2023. január 1. napjától 2023. december 31. napjáig tartó határozott időtartamra 0,5 státusszal emelkedjen.

**Felelős:**  Putz Attila, a Kulturális, Oktatási és Civil Bizottság elnöke

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** azonnal